06/07/2022 | Administración LocalMunicipal
A Coruña
Deportes
Anuncio da resolución de concesión definitiva da convocatoria pública de bolsas deportivas para deportistas individuais do Concello da Coruña para apoiar a práctica e o rendemento deportivo exercicio 2022

CONCELLERÍA DE DEPORTES Anuncio da resolución pola que se aproba a concesión definitiva das subvencións correspondentes ao Acordo de Xunta de Goberno Local de data 2 de febreiro de 2022 polo que se establecen as bases reguladoras da Convocatoria de bolsas deportivas dirixidas a deportistas individuais do Concello da Coruña en réxime de concorrencia competitiva para apoiar a práctica e o rendemento deportivo para o ano 2022 A Xunta de Goberno Local o día 2 de febreiro de 2022 acordou autorizar o gasto e aprobar as axudas en réxime de concorrencia competitiva de bolsas para deportistas individuais do Concello da Coruña, ano 2022, para apoiar a práctica e o rendemento deportivo. O importe desta convocatoria é de 120.000,00 euros, gasto imputable á aplicación 52.341.48116 do Orzamento Municipal de 2021. A convocatoria de subvencións publicouse no Boletín Oficial da Provincia (BOP) número 27, do 9 de febreiro de 2022, BDNS (Identif.): 609190. O prazo de solicitudes de 20 días naturais contados a partir do día seguinte ao da publicación do extracto da convocatoria no BOP, foi do 10 de febreiro ao 2 de marzo de 2022, ambos inclusive. Logo de recibir as solicitudes presentadas polas persoas deportistas interesadas en participar na convocatoria de subvencións, o Servizo Municipal de Deportes revisou todas as solicitudes e publicou no BOP núm.50, do 15 de marzo de 2022, e na páxina web do Concello da Coruña o trámite de emendas das solicitudes formuladas, de acordo co previsto na Base 10 apartado 3 da convocatoria. O prazo para emendar a documentación foi do 16 ao 29 de marzo, ambos inclusive (10 días hábiles). Transcorrido o prazo para emendar as solicitudes, reuniuse a Mesa de avaliación nomeada pola concelleira de Deportes, e valorou as solicitudes presentadas. Do resultado da avaliación levantouse acta. O día 22 de abril de 2022 publicouse a proposta de resolución provisional de acordo co establecido na Base 14.1 da convocatoria na sede electrónica do Concello da Coruña e páxina web da Concellaría de Deportes e concedeuse un prazo de 5 días naturais para presentar alegacións, de acordo co previsto na Base 14 reguladora da convocatoria. O prazo para presentar alegacións rematou o día 27 de abril de 2022. Transcorrido o prazo de alegacións, presentáronse 7 reclamacións, polo que a mesa de valoración procedeu ao seu estudio e valoración en sesión celebrada en data 29 de abril de 2022, cuxa decisión sobre as mesmas é a recollida nos puntos primeiro e segundo da parte resolutiva, procedéndose a continuación a definir a relación final de bolsas deportivas concedidas e denegadas, cuxa valoración final é a reflexada no cadro que consta no punto terceiro da parte resolutiva. O apartado 15.1 da citada convocatoria establece que o acordo de resolución da convocatoria incluirá unha relación ordenada de tódalas solicitudes que cumpran coas condicións administrativas e técnicas establecidas nas bases reguladoras para adquirir a condición de persoa beneficiaria. En cumprimento do anterior, a concelleira delegada de Deportes resolveu en data 23/06/2022 a convocatoria pública de bolsas deportivas para deportistas individuais do concello da Coruña, ano 2022, para apoiar a práctica e o rendemento deportivo. A proposta de resolución definitiva notificarase as persoas que foron propostas como beneficiarias, de acordo co previsto no artigo 26 da Lei Xeral de Subvencións e os artigos 40, 41, 42 e 43 da Lei 39/2015, do 1 de outubro, do Procedemento Administrativo Común das Administracións Públicas, para que no prazo de cinco días hábiles comuniquen a súa aceptación ou renuncia ao órgano instructor. Transcorrido este prazo sen haberse producido a aceptación expresa, a subvención entenderase tácitamente aceptada. Conforme co disposto no artigo 45.1 b) a notificación poderá ser substituida pola publicación no BOP ao tratarse dun procedemento de concorrencia competitiva, surtindo os mesmos efectos. Polo exposto, DISPOÑO: 1. Ordenar a publicación no Boletín Oficial da Provincia da resolución de bolsas deportivas concedidas, denegadas, inadmitidas, así como os importes concedidos. Esta relación figura como anexo desta resolución.2. Facer indicación expresa a todas as entidades beneficiarias recollidas no anexo de que son requiridas para que, no prazo máximo de cinco (5) días hábiles, contados a partir do día seguinte ao da publicación desta resolución no BOP, comuniquen a súa aceptación ou renuncia ao órgano instructor. Transcurrido dito prazo sen producirse a renuncia expresa, a subvención entenderase tácitamente aceptada.3. En caso de dúbida, dificultades técnicas ou necesidade de máis información durante o proceso de aceptación das subvencións, poderán dirixirse á Concellería de Deportes a través da conta de correo electrónico uadeportes@coruna. gal ou do teléfono 981 18 42 00. A Coruña, 30 de xuño de 2022. O xefe de servizo de Deportes Cosmin Viorel Rivet De la Chica ANEXO Primeiro. –Estimar a seguinte alegación polo motivo que se indica: Segundo. –Desestimar as seguintes alegacións polos motivos que se indican: Terceiro. –Resolver e conceder definitivamente as bolsas, en réxime de concorrencia competitiva, correspondentes á Convocatoria de bolsas para deportistas individuais do Concello da Coruña, ano 2022, por importe de 120.000,00 euros ás persoas deportistas solicitantes e no termos que se indica, todo isto de conformidade cos criterios de avaliación especificados na Base 11 desta convocatoria, con cargo á aplicación 52 341 48116 do orzamento municipal en vigor. O importe correspondente a cada bolsa concedida vaise imputar á operación contable 220220001996 pola que se autorizou o gasto para a convocatoria das subvencións, con cargo á aplicación 52 341 48116 do orzamento municipal en vigor. Cuarto. –Desestimar as seguintes solicitudes por non atender ao requirimento de emenda publicado no BOP núm.50, do 15 de marzo de 2022, de conformidade coa Base 10.3 da convocatoria, da deportista e para a modalidade deportiva que abaixo se indican: Quinto. –Desestimar a seguinte solicitude por non presentar toda a documentación esixida no requirimento de emenda publicado no BOP núm.50, do 15 de marzo de 2022, de conformidade coa Base 10.3 da convocatoria, da deportista e para a modalidade deportiva que abaixo se indican: Sexto. –Declarar a inadmisión a trámite da seguinte solicitude por presentala fóra do prazo establecido na convocatoria: Sétimo. –Denegar a seguinte solicitude por non cumprir o requisito sinalado na base 3.1 (punto1) da convocatoria: “Estar empadroado no Concello da Coruña cunha antigüidade de polo menos 2 anos anteriores, computados de forma consecutiva, ao ano en que se realice a solicitude”: Oitavo. –Denegar a seguinte solicitude por non cumprir o requisito sinalado na base 3.1 (punto 2) da convocatoria: “Estar en posesión de unha licencia federativa durante as dúas tempadas anteriores a esta convocatoria”: Noveno. –Esta resolución terá o carácter de definitiva de acordo co establecido na Base 15 da convocatoria e será publicada na sede electrónica do Concello da Coruña, así como na páxina web da Concellaría de Deportes e no Boletín Oficial da Provincia (BOP) dacordo co previsto no art.26 da Lei Xeral de Subvencións e no art.45.1. b) da Lei 39/2015, para que no prazo de cinco (5) días hábiles comuniquen su aceptación o renuncia ao órgano instructor. Transcorrido dito prazo sen producirse a renuncia expresa, a subvención entenderase tácitamente aceptada. A resolución do procedemento porá fin a vía administrativa e contra dita resolución caberá a interposición de recurso contencioso-administrativo no prazo de dous meses. Con todo, as persoas interesadas poderán, con carácter potestativo, presentar recurso de reposición ante o propio órgano que dictou a resolución no prazo de un mes. En cuxo caso o prazo para a presentación do recurso contencioso-administrativo comezará a contar dende a notificación da resolución expresa do recurso.